ທ່ານຄຳແດງ ແສງມະນີວົງ ທີ່ລອດຊີວິດ ຈາກໂຄວິດ-19 ໂອ້ລົມສູ່ຟັງ ກ່ຽວກັບປະສົບການຂອງທ່ານ
ທ່ານຄຳແດງ ແສງມະນີວົງ ປະທານວັດລາວພຸດທະຣາມ ເມືອງຝອດສະມິດ (Fort Smith) ລັດອາແກນຊໍ ແມ່ນຜູ້ເຄາະຮ້າຍຄົນນຶ່ງ ທີ່ແບ່ງປັນປະສົບການຂອງທ່ານ ຢ່າງເປີດເຜີຍ ຈາກການຕິດໂຄວິດ-19. 
ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວ ຂອງ ວີໂອເອ ປະຈຳວັນ ພະຫັດມື້ນີ້ ເຮົາຈະນຳເອົາການສຳພາດກັບທ່ານຄໍາແດງ ແສງມະນີວົງ ປະທານວັດ ລາວພຸດທະຣາມ ທີ່ເມືອງຝອດສະມິດ (Fort Smith) ທີ່ລອດຊີວິດ ຈາກໂຄວິດ-19 ມາສະເໜີທ່ານ ທ່ານຄໍາແດງໄດ້ເລົ່າເຖິງຄວາມຮູ້ສຶກຂອງທ່ານ ສູ່ຟັງວ່າ ທ່ານຕົກຢູ່ ໃນສະພາບແບບໃດ ໃນໄລຍະທີີ່ຕິດໂຄວິດ-19 ເກືອບວ່າຈະ ເອົາຊີວິດບໍ່ລອດ ກິ່ງສະຫວັນ ຈະນຳເອົາການສຳພາດດັ່ງກ່າວມາສະເໜີທ່ານໃນ ອັນດັບຕໍ່ໄປ ບໍ່ໜ້າເຊື່ອເລີຍວ່າ ໂຄວິດ-19 ໄດ້ແຜ່ລະບາດມາເປັນເວລາເກືອບນຶ່ງປີແລ້ວ ແລະ ບັດນີ້ໄດ້ເກີດມີເຊື້ອພັນໃໝ່ຂຶ້ນມາອີກ ທີ່ກຳລັງແຜ່ລະບາດມາຈາກ ປະເທດ ອັງກິດ ບັນດາຜູ້ຊ່ຽວຊານການແພດໄດ້ອະທິບາຍຊໍ້າແລ້ວຊໍ້າອີກ ແລະຮຽກຮ້ອງ ໃຫ້ຄົນພາກັນ ລະມັດລະວັງໂດຍການໃສ່ໜ້າກາກ ປະຕິບັດຕາມຂັ້ນຕອນເພື່ອຫຼີກ ລ່ຽງການແຜ່ລະບາດ ແຕ່ເຖິງປານນັ້ນກໍຍັງມີຫຼາຍໆ ຄົນທີ່ບໍ່ໃຫ້ຄວາມສຳຄັນກ່ຽວ ກັບເລື້ອງນີ້ ອີງຕາມລາຍງານຢູ່ໃນສະຫະລັດ ຊາວສະ ແປນິສແລະຊາວອາເມຣິ ກັນຜີວດຳ ແມ່ນຮວມຢູ່ໃນກຸ່ມທີ່ມີຜູ້ເສຍຊີວິດສູງ ເຖິງແມ່ນ ວ່າສະມາຊິກປະຊາ ຄົມລາວອາເມຣິກັນ ເປັນຊົນກຸ່ມນ້ອຍ ກໍຫຼີກລ່ຽງຈາກການຕິດເຊື້ອ ແລະເສຍຊິ ວິດໄປຍ້ອນໂຄວິດ-19 ນີ້ຫຼາຍຄົນແລ້ວ ນອກຈາກນັ້ນຍັງພາກັນຖືເບົາ ບໍ່ ເປີດ ເຜີຍ ປົກປິດ ແລະບໍ່ຮັບຄວາມຈິງ ເພາະຖືວ່າເປັນເລື້ອງທີ່ອັບອາຍແລະສັງຄົມ ລັງກຽດ ບັນດາຜູ້ເສຍຊີວິດ ຍ້ອນໂຄວິດ-19 ໄດ້ຈາກໂລກນີ້ໄປ ຢ່າງຫງຽບໆ ແບບ ໂດດດ່ຽວ ໂດຍບໍ່ມີວັນຈະກັບຄືນມາ ແລະບໍ່ມີໂອກາດໄດ້ສັ່ງລາ ຍາດຕິພີ່ນ້ອງ ແລະ ເພື່ອນຝູງ ທ່ານຄຳແດງ ແສງມະນີວົງ ປະທານວັດລາວພຸດທະຣາມ ເມືອງຝອດສະມິດ (Fort Smith) ລັດອາແກນຊໍ ຕັ້ງຢູ່ທາງພາກກາງໄປທາງທິດຕາເວັນຕົກຂອງ ສະຫະລັດ ທ່ານແມ່ນຜູ້ເຄາະຮ້າຍຄົນນຶ່ງ ທີ່ມີຄວາມເປັນຫ່ວງໄດ້ແບ່ງປັນປະສົບການຂອງທ່ານ ຢ່າງເປີດເຜີຍຈາກການຕິດໂຄວິດ-19 ຊຶ່ງທ່ານໄດ້ລອດຊີວິດ ຈາກພະຍາດອັນຮ້າຍ ແຮງດັ່ງກ່າວນີ້ສູ່ ວີໂອເອ ຟັງວ່າ: ໃນນາມປະທານວັດລາວພຸດທະຣາມ ທ່ານມີຄວາມຮັບຜິດຊອບໃນຄວາມຢູ່ເຢັນເປັນ ສຸກ ແລະຄວາມປອດໄພຂອງຄູບາອາຈານ ຢູ່ບ່ອນນີ້ເອງທ່ານຄຳແດງ ສັນ ນິດຖານວ່າ ເປັນບ່ອນທີ່ທ່ານເລີ້ມຕິດໂຄວິດ-19 ດ້ວຍວິທີໃດວິທີນຶ່ງ ຊຶ່ງທ່ານໄດ້ ອະທິບາຍສູ່ຟັງ ດັ່ງນີ້: ເວລາທ່ານຄຳແດງ ຮູ້ສຶກຕົນເອງວ່າ ທ່ານໄດ້ຕິດເຊື້ອ ໂຄວິດ-19 ແລ້ວທ່ານໄດ້ ເລີ້ມ ບອກຄອບຄົວ ແລະເພື່ອນຝູງຊາບເພື່ອໃຫ້ມີຄວາມລະມັດລະວັງ ແລະບໍ່ໃຫ້ ມາຢູ່ໃກ້ ຊຶ່ງທ່ານໄດ້ເລົ່າສູ່ຟັງຕໍ່ໄປວ່າ: ປັດຈຸບັນນີ້ ໂຮງໝໍຢູ່ໃນບາງລັດຂອງສະຫະລັດແມ່ນບໍ່ມີຕຽງນອນເພື່ອຮັບເອົາຄົນປ່ວຍ ຍ້ອນໂຄວິດ-19 ບາງແຫ່ງຕ້ອງໄດ້ໃຊ້ສະຖານທີ່ເປົ່າຫວ່າງ ຫຼືຕັ້ງຜາມຂຶ້ນ ຢູ່ຕາມເດີ່ນ ເພື່ອເປັນປ່ອນປິ່ນປົວຜູ້ຕິດໂຄວິດ-19 ທີ່ເຫັນວ່າບໍ່ຮ້າຍແຮງຕ້ອງໄດ້ ຮັກສາຕົນເອງຢູ່ ບ້ານ ເພາະສະນັ້ນ ທ່ານຄຳແດງໄດ້ປະຕິເສດບໍ່ຍອມໄປປິ່ນປົວ ຢູ່ໂຮງໝໍເປັນເດັດຂາດ ເພາະວ່າຖ້າໄປຢູ່ທີ່ນັ້ນທ່ານຄິດວ່າມີເປີເຊັນທີ່ຈະບໍ່ໄດ້ກັບ ຄືນມາເຫັນໜ້າຄອບຄົວ ແລະເພື່ອນຝູງອີກດັ່ງທີ່ທ່ານກ່າວມ້ວນທ້າຍສູ່ ວີໂອເອ ຟັງດັ່ງນີ້: ທ່ານຄຳແດງ ແສງມະນີວົງ ໄດ້ຕໍ່ສູ້ກັບໂຄວິດ-19 ຢ່າງອົດທົນ ແລະອົງອາດກ້າ ຫານ ບັດນີ້ທ່ານໄດ້ກັບຄືນມາຢູ່ໃນສະພາບທີ່ເປັນປົກກະຕິແລ້ວ ແລະດີໃຈທີ່ໄດ້ ມີໂອກາດ ນຳເອົາເລື້ອງນີ້ ມາແບ່ງສູ່ພວກເຮົາຟັງ